Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 16. decembra 2008

Materiál číslo:  273/2008

K bodu: Analýza kapacity a výhľadu miest v materských školách mestskej časti Bratislava-Petržalka__________________________________________________ 

Predkladá:					Návrh uznesenia:

Marián Miškanin 				Miestne zastupiteľstvo mestskej časti Bratislava- 
prednosta						Petržalka

					           b e r i e   n a    v e d o m i e 

	analýzu kapacity a výhľadu miest v MŠ mestskej časti Bratislava-Petržalka.

Prerokované:
- v školskej komisii 6.10.2008 a 2.12.2008 	
- v MR 2.12.2008			

Spracovateľ:					
Elena Poláková
vedúca oddelenia
Anna Sonneková
oddelenie školstva, kultúry a športu

Dôvodová správa

Zákon č. 245/2008 o výchove a vzdelávaní (školský zákon) a o zmene a doplnení niektorých zákonov, ktorý nadobudol účinnosť 1. 9. 2008,  priniesol množstvo zmien, ktoré sa výrazne dotkli materských a základných škôl, uvedených v materiáli Informácia o dopadoch zákona č. 245/2008 Z. z. na mestskú časť Bratislava-Petržalka (informatívny materiál MZ 28.10.2008).
Tento materiál bližšie informuje o problematike miest v materských školách (MŠ) v dôsledku zníženia počtu detí na triedu MŠ. 
Materiál bol prerokovaný v školskej komisii 6.10. 2008 a 2.12.2008 s odporučením venovať problematike vzniku nových miest pre deti predškolského veku v materských školách veľkú pozornosť s odporučením zobrať analýzu na vedomie.
Materiál bol prerokovaný v MR 2.12.2008 s odporučením MZ vziať analýzu na vedomie.

Analýza kapacity a výhľadu miest v materských školách mestskej časti Bratislava-Petržalka 

I. Súčasný stav
Počet miest v materských školách (ďalej len MŠ) sa odvíja od vekového zloženia detí v jednotlivých triedach. Počty detí v triedach k 1. septembru 2008 sú podľa vyhlášky 
č. 353/1994 Z. z. o predškolských zariadeniach, ktorej platnosť sa ruší od 1. septembra 2008:
a) 22 detí v triede pre troj- až štvorročné deti,
b) 24 detí v triede pre štvor- až päťročné deti,
c) 28 detí v triede pre päť- až šesťročné deti,
d) 24 detí v triede pre troj- až šesťročné deti.

Informácie o počte detí v MŠ podľa výsledkov z dislokácie k 1. septembru 2008:
-	počet miest v MŠ k 1. septembru 2008 podľa vekového zloženia detí v jednotlivých triedach (plná kapacita) je cca 2229,
-	počet zapísaných detí k šk. roku 2008/2009 podľa dislokácie: 2190. Nenaplnených je 39 miest, z tohto je voľných 25 miest pre predškolákov vo veku od 5 – 6 rokov, do ktorých nie je možné dopĺňať mladšie deti a z dôvodu, že prijaté dieťa mladšie ako tri roky sa v triede počíta za dve deti. Z uvedeného vyplýva, že kapacita MŠ je plne využitá. 
-	v MŠ Bzovícka 6 a MŠ Röntgenova 16 sa zriadili nové triedy; mestská časť Bratislava-Petržalka dostala povolenie od Regionálneho úradu verejného zdravotníctva (RÚVZ) Bratislava k zriadeniu nových tried len na školský rok 2008/2009, vzhľadom na novú platnú legislatívu,
-	v MŠ Pifflova 10 sa zriadila nová trieda po zrušení nájmu bez potreby súhlasu RÚVZ.

Skutočnosťou je, že v MŠ v našej mestskej časti máme prijatých cca 140 detí aj z iných mestských častí hl. mesta SR Bratislavy a obcí. Deti týchto rodičov boli prijaté už v minulých rokoch na voľné miesta, alebo majú títo rodičia v našej mestskej časti starých rodičov, ktorí im pomáhajú pri celodennej starostlivosti o ne, alebo sú to aj deti zamestnancov materských škôl. Väčšina detí bude postupne odchádzať do ZŠ.  

II. Zmeny v počte detí na triedu podľa zákona č. 245/2008 Z. z. o výchove a vzdelávaní a o zmene a doplnení niektorých zákonov (ďalej len „nový školský zákon“)

Najzávažnejším dôvodom  nedostatku miest v MŠ bude znižovanie počtu detí v triedach v dôsledku nového školského zákona, podľa § 28 ods. 10, najvyšší počet detí v triede materskej školy je:
a) 20 detí v triede pre troj- až štvorročné deti, čo je o 2 menej,
b) 21 detí v triede pre štvor- až päťročné deti, čo je o 3 menej,
c) 22 detí v triede pre päť- až šesťročné deti, čo je o 6 menej,
d) 21 detí v triede pre troj- až šesťročné deti, čo je o 3 menej.

Podľa prechodného ustanovenia § 161 ods. 1 nového školského zákona Štátna inšpekcia môže na žiadosť zriaďovateľa povoliť vyšší počet detí v triedach, ako je uvedený v § 28 ods. 10 citovaného zákona do roku 2011/2012. 
Z toho vyplýva, že môžeme v priebehu troch školských rokov žiadať každoročne o navŕšenie počtu detí na triedu, ale je nutnosťou postupne znižovať počty detí. 
Ku školskému roku 2008/2009 ako zriaďovateľ sme požiadali Štátna školskú inšpekciu o navŕšenie počtu detí v MŠ o 232. 
Po uplynutí trojročného prechodného obdobia, ale vychádzajúc z údajov tohto školského roka, podľa § 28 ods. 10 citovaného zákona môže riaditeľ v odôvodnených prípadoch so súhlasom zriaďovateľa a Štátnej školskej inšpekcie prekročiť počet detí v triede podľa odseku 10 najviac o tri deti. Z uvedeného vyplýva, že pri znížení počtu detí v triedach podľa nového školského zákona a s možným prekročením počtu detí v triedach MŠ by sme mohli prijať 2204 detí, čo je len o cca 100 menej ako súčasný stav.

Po rokovaní Miestnej rady miestneho zastupiteľstva mestskej časti Bratislava-Petržalka 2.12.2008 doplňujeme do materiálu nasledovné údaje:
Vo februári 2008 bolo na plnenie povinnej školskej dochádzky zapísaných  571 detí, z ktorých bolo 17 nezaškolených detí (nenavštevovali MŠ), čo sú 3%. 97% detí bolo zaškolených v MŠ. Rodičia 105 detí požiadalo odklad  plnenia povinnej školskej dochádzky o jeden rok, čo je 18,3%.
V MŠ evidujeme 646 predškolákov podľa štatistických údajov k 15.9.2008, z ktorých je práve vyššie uvedených 105 detí s odloženou školskou dochádzkou. Na základe niekoľkoročných opakujúcich sa údajov o výške percentuálneho počtu odkladov predpokladáme i v tomto roku  z počtu 646 predškolákov 15 – 18% odkladov povinnej školskej dochádzky.   

III. Demografický vývoj, údaje Úradu práce, sociálnych vecí a rodiny Bratislava-Petržalka

Podľa údajov Úradu práce, sociálnych vecí a rodiny Bratislava-Petržalka o uplatnení príspevkoch rodičov pri narodení dieťaťa s trvalým pobytom v mestskej časti Bratislava-Petržalka bolo: 
a) v roku 2006 evidovali 1010 živonarodených detí, 
b) v roku 2007ich bolo 1019, 
c) v období od januára do augusta 2008 evidovali už  805 živonarodených detí.
 
	Rok 2006	Rok 2007	Rok 2008	
Január	70	74	97	
Február	82	60	104	
Marec	63	71	92	
Apríl	73	84	93	
Máj 	88	96	113	
Jún	82	88	113	
Júl	77	76	94	
August	89	83	99	
September	95	102	108	
Október	88	98	118	
November	111	103		
December	92	84		
Spolu:	1010	1019	1031	

Z týchto údajov vidíme stúpajúci počet živonarodených detí a predpokladáme nárast nedostatku miest v MŠ. Na porovnanie z dostupných údajov Štatistického úradu SR obyvateľstva mestskej časti Bratislava-Petržalka uvádzame údaj o počte živonarodených detí v roku 2001, ktorých bolo 765. 

IV. Rezervy v priestoroch

a) Zrušenie nájmu v prenajatých priestoroch MŠ a zriadenie tried 
-	MŠ Bzovícka – súkromné jasle „Korálky“ - v prenájme 1 trieda, 
-	MŠ Pifflova – súkromné jasle „Kľúčik“ - v prenájme 1 trieda, 
-	MŠ Ševčenkova – baletné štúdio „Terpsichoré“ - v prenájme 1 trieda,
-	MŠ Lietavská – Tanečné štúdio ONE -  v prenájme 1 trieda.
V triedach by sa dalo umiestniť po cca 20 detí. 
V tomto prípade by išlo o náklady na 1 triedu: 
- zariadenie priestorov cca 115 tis. Sk, 
- na osobné výdavky, odvody a sociálny fond 2 učiteliek (605 tis. Sk) a 0,5 upratovačky (86 tis. Sk), 
- na prevádzku vo výške cca 100 tis. Sk. 
Náklady celkom na jednu triedu sú cca  906 tis. Sk ročne.
Mestskej časti Bratislava-Petržalka sa zníži príjem o financie z nájomného a platieb energií v prípade súkromných jaslí Korálky o cca 176 tis. Sk/ročne, súkromných jaslí Kľúčik o cca 226 tis. Sk/ročne, v prípade baletného štúdia Tepsichoré o cca 70 tis. Sk/ročne a tanečného štúdia ONE o cca 119 tis. Sk/ročne. 
Príjmami budú príspevky rodičov/štátu za 20 detí vo výške (20 x 369,- Sk x 12 mesiacov) 88 560,-Sk/ročne.

b) Prebudovaním poschodia pavilónu A1 a priestorov pavilónu B1 so samostatným vchodom na MŠ (doplnené údaje Strediskom služieb školám a školským zariadeniam Petržalka)
Pôvodný zámer prebudovať pavilóny A1 základných škôl na materské školy (napr. ZŠ Dudova 2, ZŠ Lachova 1, ZŠ Tupolevova 20, ZŠ Budatínska 61) nie je vždy realizovateľný, pretože s ohľadom na požadovaný počet hygienických zariadení je v pavilónoch A1 v ZŠ Dudova 2 a ZŠ Lachova 1 nedostatočný priestor pre potrebný počet hygienických zariadení, v iných základných školách, kde sú hygienické zariadenia na konci chodby oddelené od tried sú vyhovujúce a dostatočné priestory. V ZŠ Tupolevova 20 a ZŠ Budatínska 61 je možné zriadiť po 2 triedy. Samostatný vchod v ZŠ Tupolevova 20 a ZŠ Budatínska 61 by sa nemusel budovať, nakoľko je z boku budovy vchod do pavilónu A1 pri školníckom byte.
Náklady na zriadenia tried v pavilóne A1:
-	náklady na vybavenie 2 tried 					 600 000,- Sk
-	náklady na vybavenie dennej miestnosti pre	učiteľky		 100 000,- Sk
-	náklady na vybavenie herných prvkov				 300 000,- Sk
Spolu:									          1 000 000,- Sk	  
Náklady na zriadenie spolu  4 tried v pavilóne A1 v ZŠ Tupolevova 20 a ZŠ Budatínska 61 by boli spolu 2 000 000,- Sk

V pavilóne B1 v ZŠ je možné zriadiť taktiež po 2 triedy. Vhodnosť hygienických zariadení závisí od posúdenia hygieničky z Regionálneho úradu verejného zdravotníctva a od možnosti existencie/vybudovania samostatných bočných vchodov, s možnosťou prebudovania bočného vchodu do školy so samostatným vstupom pre deti materskej školy bez úplného oddelenia od základných škôl, vzhľadom na bezproblémový prechod detí do školskej jedálne.
Náklady na zriadenia 2 tried v pavilóne B1:
-	náklady na vybavenie 2 tried 					 600 000,- Sk
-	náklady na vybavenie dennej miestnosti pre	učiteľky		 100 000,- Sk
-	náklady na vybavenie herných prvkov				 300 000,- Sk
-	náklady na predelenie vchodu medzi pavilónmi B1 a B2		   30 000,- Sk
Spolu:									          1 030 000,- Sk	
Náklady na zriadenie 4 tried v pavilóne B1 v ZŠ Dudova 2 a ZŠ Lachova 1 by boli spolu 
2 060 000,- Sk.
Výhody:
-	v prípade, že sa stanú priestory pre MŠ nadbytočné, dajú sa prenajať.
Príjmy mestskej časti z príspevkov zákonných zástupcov:
-	1 trieda počet 20 detí x 369,- Sk x 10,5 mesiaca				154 980,- Sk
-	z počtu 8 tried t.j. 160 detí x 369,- Sk x 10.5 mesiaca,  by bolo spolu        619 920,- Sk

Náklady na mzdy,  odvody a OOPP pre zamestnancov na 1 rok pri prevádzke zriadených tried v jednej ZŠ by boli vo výške 1 666 tis. Sk. V štyroch ZŠ by náklady na mzdy, odvody a OOPP pre zamestnancov boli vo výška 4 x 1 666 tis. Sk = 6 664 tis. Sk.

Náklady na 1 rok na zamestnancov v zriadených triedach v jednej ZŠ (po 2 triedy)
Zamestnanci	Mzda
1 rok	Odvody
1 rok	Sociálny fond
1 rok	OOPP
na 1 rok	Osobné náklady
na 1 rok	
4 učiteľky	 938 400	330 320	  9 384 	4 000	1 282 104	
1 upratovačka	 137 400	 48 365	  1 374	1 000	    188 139	
1 kuchárka	 141 960	 49 970	  1 420	2 000	    195 350	
Spolu	1 217 760	428 655	12 178	7 000	 1 665 593	
Spolu v tis. Sk					1 666 tis. Sk	

c) Nadstavbou budovy materskej školy
Nadstavbou MŠ dôjde k zvýšeniu počtu tried o 2 (vzhľadom na pavilónový typ 6 triednych, alebo 4 triednych materských škôl). 
Odporúčaním Strediska služieb školám a školským zariadeniam Petržalka je vybudovať samostatnú kotolňu, čo by znížilo náklady na vykurovanie o 30% - 40%. Náklady na vybudovanie samostatnej kotolne by boli vo výška 1 800 000,- Sk.
Nevýhody:
-	doba realizácie vrátane projektovej dokumentácie ja cca 1 rok, 
-	počas realizácie nie je možná prevádzka MŠ, 
-	vysoká doba návratnosti investícií,
-	ak sa stanú priestory nadbytočné, ich prenájom je prakticky nemožný.
Náklady:
-	na stavbu nadstavby	min. 12 000 000,- Sk
-	vybavenie 2 tried		 600 000,- Sk
Spolu:				        12 600 000,- Sk

Prevádzkové náklady pre MŠ sa zvýšia zo 600 000,- Sk o 30% - 40% t. j. o 180 000 – 240 000,- Sk, na 1 rok by boli náklady MŠ vo výške 780 000 – 840 000,- Sk.
Príjmy mestskej časti z príspevkov zákonných zástupcov:
-	48 detí x 369,- Sk x 10,5 mesiacov	185 976, - Sk
Náklady na mzdy, odvody  a OOPP pre zamestnancov na 1 rok pri prevádzke nadstavby  MŠ by boli vo výške 1 025 tis. Sk.

Náklady na zamestnancov na 1 rok  v Sk – prevádzka nadstavby MŠ
Zamestnanci	Mzda
1 rok	Odvody
1 rok	Sociálny fond
1 rok	OOPP
na 1 rok	Náklady
na 1 rok	
učiteľka	234 600	82 580	2 346	1 000	320 526	
učiteľka	234 600	82 580	2 346	1 000	320 526	
1 upratovačka	137 400	48 365	1 374	1 000	188 139	
1 kuchárka	141 960	49 970	1 420	2 000	195 350	
Spolu	748 560	263 495	7 486	5 000	1 024 541	
Spolu v tis. Sk					1 025 tis. Sk	

d) Sprevádzkovaním objektu bývalej materskej školy na Fedinovej 7
Sprevádzkovaním objektu Fedinova by došlo k zvýšeniu počtu tried o 7. 
Odporúčaním je, okrem rekonštrukcie vybudovať samostatnú kotolňu, čo by znížilo náklady na vykurovanie o 30% - 40%.
Nevýhodou je rozšírenie počtu tried len v jednej lokalite.
Náklady:
-	na sprevádzkovanie							6 000 000,- Sk
-	vybudovanie samostatnej kotolne 					1 800 000,- Sk
Spolu:										7 800 000,- Sk

Prevádzkové náklady na 1 rok v objekte Fedinova by boli vo výške 	1 470 000,- Sk.
Príjmy mestskej časti z príspevkov zákonných zástupcov: 
-	150 detí x 369,- Sk x 10,5 mesiaca				   	  581 175,- Sk
Náklady na mzdy, odvody a OOPP pre zamestnancov na 1 rok pri prevádzke objektu Fedinova (7 tried)  by boli vo výške 5 968 tis. Sk.

Náklady na zamestnancov na 1 rok  v Sk pri prevádzke objektu Fedinova
Zamestnanci	Mzda
1 rok	Odvody
1 rok	Sociálny fond
1 rok	OOPP
na 1 rok	Osobné náklady
na 1 rok	
14 učiteliek	3 284 400	1 156 120	32 844	14 000	4 487 364	
4 upratovačky	  549 600	    193 460	 5 496	 4 000	  752 556	
vedúca ŠJ-  0,5 úv.	   108 000	    38 020	 1 080	 2 000	 149 100	
2 kuchárky	  283 920	    99 940	 2 839	 4 000	  390 699	
prevádzkový zam.	  137 400	    48 365	 1 374	 1 000	  188 139	
Spolu	4 363 320	1 535 905	43 633	25 000	5 967 858	
Spolu v tis. Sk					5 968 tis. Sk	

e) Sprísnením kritérií na prijímanie detí do MŠ

f) Podporou vzniku neštátnych materských škôl

V. Návrh postupnosti riešenia (doplnené po zasadnutí miestnej rady 11.11.2008)

Oddelenie školstva, kultúry a športu spolu so Strediskom služieb školám a školským zariadeniam Petržalka navrhuje v rozširovaní počtu miest v MŠ nasledovný postup:

V roku 2008:
1.	Uskutočniť kontroly v MŠ v naplnenosti tried z dôvodu nízkej priemernej dochádzky,
2.	doplniť detské misy a umývadlá v MŠ Ševčenkova 35 z dôvodu nedostatočného počtu v bývalej jaselskej časti budovy (detské misy a umývadlá sú z MŠ Bohrova 1, z priestorov, kde sídli SSŠaŠZP a po výmene za väčšie).

V roku 2009:
1.	Doplniť detské misy a umývadlá v MŠ v lokalite Lúky a Dvory (8 MŠ), aby sa dodržali hygienické podmienky na dodržanie kapacity MŠ (5 detských mís a 5 umývadiel na jedno dieťa) v celkovej sume 150 tis. Sk.
2.	Sprísniť kritériá prijímania detí. Neprijímať deti, ktoré: 
a.	majú matku/otca na materskej dovolenke,
b.	nedovŕšia 3 roky do 31. decembra príslušného kalendárneho roka, 
c.	nemajú trvalý alebo preukázateľný prechodný pobyt v mestskej časti Bratislava-Petržalka.
3.	Zrušiť prenájmy (pozri bod IV. a)):
a.	Baletnému štúdiu Tepsichoré v MŠ Ševčenkova 35
b.	Tanečnému štúdiu ONE v MŠ Lietavská 1. 
Predpokladané náklady na novozriadenú jednu triedu (zariadenie priestorov, osobné výdavky, odvody a sociálny fond, prevádzka) sú vo výške cca  906 tis. Sk ročne, celkom na dve triedy 1,8 mil Sk. Poznámka: Náklady mestskej časti Bratislava-Petržalka je nutné navŕšiť o čiastku 189 tis. Sk, ktoré tvorili príjmy z prenájmov priestorov a naopak ponížiť o príjmy za príspevky rodičov detí o čiastku cca 178 tis. Sk. Uvedeným krokom získa mestská časť Bratislava-Petržalka ďalších 40 miest.
4.	Prebudovať priestory pavilónu A1 v ZŠ Nobelovo nám. 6, kde by sa zriadili  2 elokované triedy v MŠ Bohrova 1 pre 40 detí, v ZŠ Tupolevova 20 – 2 elokované triedy pre 40 detí MŠ Iľjušinova 1. Zriadením 4 elokovaných tried by sa vytvorili miesta pre umiestnenie 80 detí v rôznych lokalitách. Predpokladané náklady na prebudovanie pavilónu A1 na priestory MŠ (2 tried) predstavujú na 1 školu: 
a)	1 mil Sk (pozri bod IV. b)),
b)	300 tis. Sk  na prebudovanie hygienických zariadení, na vymaľovanie, výmenu linolea,
c)	1 666 tis. Sk (osobné výdavky – pozri bod IV. b)).
Náklady na prebudovanie  a prevádzkovanie 4 tried v 2 ZŠ sú vo výške cca 3 mil. Sk. Uvedeným krokom získa mestská časť Bratislava-Petržalka 80 miest.

V roku 2010:
1.	Prebudovať priestory v pavilóne A1 v ZŠ Budatínska 61 a ZŠ Turnianska 10 na zriadenie 2 elokovaných tried MŠ Strečnianska 2  a MŠ  Turnianska 6. Náklady na prebudovanie  a prevádzkovanie 4 tried v rôznych lokalitách v 2 ZŠ sú vo výške cca 3 mil. Sk. Uvedeným krokom získa mestská časť Bratislava-Petržalka 80 miest.
2.	V zálohe na zvýšenie miest v MŠ ostávajú i ďalšie pavilóny A1 ZŠ. 	

Záver

Z vyššie uvedeného konštatujeme, že z dôvodov výrazného zníženia maximálneho počtu detí v triedach MŠ podľa nového školského zákona a výrazného nárastu živonarodených detí s trvalým pobytom v mestskej časti Bratislava-Petržalka je nutné venovať problematike zvyšovania miest v MŠ náležitú pozornosť. 

Prehľad nákladov a príjmov pri alternatívnych riešeniach zvýšenia počtu tried/miest v MŠ v mestskej časti Bratislava-Petržalka

Náklady a príjmy	Nadstavba MŠ
2 triedy
 (40 detí)	Objekt Fedinova
7 tried 
(150 detí)	Zriadenie 4 tried v pavilónoch A1
v 2 ZŠ v roku 2009 a následne  v roku  2010 
(80 + 80 detí)	Zrušenie 2 nájmov v MŠ pre 2 triedy (40 detí)	
Rekonštrukcia, vybavenie	12 600 tis. Sk	6 000 tis. Sk	2 600 tis. Sk
(2 600 tis. Sk)	230 tis. Sk	
Vybudovanie kotolne	1 800 tis. Sk	1 800 tis. Sk	0	0	
Mzdy, odvody, OOPP	1 025 tis. Sk	5 968 tis. Sk	3 332 tis. Sk
(3 332 tis. Sk)	1.382 tis. Sk	
Prevádzka	cca 800 tis	cca 1 470 tis. Sk	cca 300 tis. Sk
(cca 300 tis. Sk)	cca 200 tis. Sk	
Príjmy z príspevkov 	186 tis. Sk	581 tis. Sk	354 tis. Sk
(354 tis. Sk)	177 tis. Sk	

Výpis  zo  z á p i s n i c e  
zo zasadnutia školskej komisie Miestneho zastupiteľstva mestskej časti  
Bratislava-Petržalka zo dňa 6. októbra 2008, MÚ

Prítomní: Mgr. Dolinay, Mgr. Dragúňová CSc, doc. RNDr. Lucká CSc., Mgr. Lukačková, Ing. Petrisková, MUDr. Plšeková,  
Neprítomní: Mgr.  Braunová (ospravedlnená z pracovných povinností), Ing. Mikus
Prizvaní prítomní: 	 
Mgr. Elena Poláková - VO ŠKaŠ, Mgr. Anna Sonneková 
Program:
1.	Prerokovávanie žiadostí o dotácie k termínu 30. 09. 2008
2.	Analýza kapacity a výhľadu miest v materských školách mestskej časti Bratislava-Petržalka
3.	Informácia o dopadoch zákona č. 245/2008 o výchove a vzdelávaní (školský zákon) a o zmene a doplnení niektorých zákonov na mestskú časť Bratislava-Petržalka
4.	Prerokovanie 3 nájomných zmlúv ZŠ Dudova 2 k prenájmu na obdobie 5 rokov pre Rodinné centrum Krtko, o.z.; Spoločnosti Mini Fini, s.r.o.; Tatiane Feketovej)
5.	Prerokovanie nájomnej zmluvy ZŠ Pankúchova 4 na obdobie 5 rokov pre Telovýchovnú jednotu Polygraf Venglošova futbalová akadémia
6.	Prerokovanie Návrhu Prevádzkového poriadku revitalizovaných verejných detských ihrísk a Návrhu Všeobecne záväzného nariadenia mestskej časti Bratislava-Petržalka, ktorým sa vydáva Návštevný poriadok revitalizovaných verejných detských ihrísk
7.	Informácia o základných a materských školách v školskom roku 2008/2009
8.	Diskusia - rôzne 
9.	Závery 

K bodu  2
Materiál Analýza kapacity a výhľadu miest v materských školách mestskej časti Bratislava-Petržalka uviedla Mgr. Poláková. Postup pri spracovaní materiálu predstavila a na niektoré otázky odpovedala i Mgr. Sonneková. Členovia komisie vytvorenie dostatočným miest v materských školách (MŠ) po znížení počtu detí na triedu v MŠ prijatím nového školského zákona a zvýšeným dopytom po umiestnení dieťaťa do MŠ považujú za akútny a naliehavý problém, ktorému je potrebné venovať náležitú pozornosť i zo strán poslaneckých klubov. Poslankyňa MUDr. Plšeková podporila vrátenie budovy bývalej MŠ Fedinova 7 do siete škôl a školských zariadení pre potreby detí predškolského veku a navrhla doplnenie bodu IV. materiálu „Rezervy v priestoroch“ o ďalšie návrhy :
f) vybudovanie nadstavby na MŠ s úlohou vyčíslenia nákladov,
g) vybudovanie novej MŠ (celej) v pavilóne priestorov niektorej základnej školy. 
Odporučila i v prípade budovy Fedinovej 7 o vyčíslenie nákladov na rekonštrukciu, zariadenie a prevádzku MŠ.
Hlasovanie:
Prítomných: 6
Za: 6

V Bratislave  13. 10. 2008
Zapísala: Mgr. Elena Poláková                                                                                                 
                                                               
                                                                               Mgr. Zuzana Lukačková v.r.
                                                                               predsedníčka školskej komisie